**Anjing Chod**, **anjing gembala Bohemia**, atau **anjing gembala Czech** ialah anjing gembala biri-biri purba dan anjing pengawal yang berasal dari Republik Czech. Sejak tahun 2019, anjing gembala Bohemia diiktiraf secara sementara oleh FCI dan Khidmat Ternakan Asasi AKC.

Sejarah
-------

Anjing gembala Bohemia ialah anjing gembala dan anjing pengawal yang peribumi di rantau Chod (sekitar Domažlice) di Bohemia barat daya. Babad yang ditulis semasa pemerintahan Břetislav I menunjukkan bahawa orang Chod diketahui ditemani oleh anjing amat setia. Semasa pemerintahan Raja Ottokar II dari Bohemia (1253–1278), Kerajaan Bohemia merekrut orang Chod dari enklaf-enklaf etnik di dalam rantau Pergunungan Karpatos barat dekat dengan sempadan Slovakia, Poland, dan Ukraine barat daya zaman kini. Komuniti-komuniti ini ditempatkan semula untuk berkhidmat sebagai peronda sempadan di sepanjang sempadan di antara Bohemia dengan Bavaria. Tidak ada pengetahuan sama ada ini merupakan anjing sama yang menemani orang Chod semasa penempatan semula atau jika baka ini dikembangkan tidak lama kemudian; walau bagaimanapun, lukisan zaman menunjukkan bahawa ia merupakan anjing gembala kecil berbulu panjang dengan telinga mencucuk. Baka ini secepatnya menjadi sangat penting kepada orang Chod kerana ia membantu mereka dalam rondaan sempadan serta menggembala dan menjejaki buruan. Menjelang tahun 1325, Raja Bohemia, Jan Lucemburský, mengakui, sebagai syarat penempatan semula dan perlindungan sempadan, bahawa leluhur orang Chodové nenek moyang dikurniai keistimewaan penting yang membezakan mereka daripada rakyat lain, termasuk hak untuk memiliki anjing besar yang dilarang kepada petani biasa Bohemia.

Anjing gembala Bohemia kemudian terus dikaitkan dengan orang Chod walaupun selepas perjanjian mereka dengan Kerajaan Bohemia diisytiharkan terbatal pada tahun 1695. J.A. Gabriel, yang menulis tentang orang Chod pada tahun 1864, memerihalkan orang tempatan sebagai "*Psohlavci*" ("kepala anjing") kerana panji mereka menampilkan siluet anjing gembala Bohemia dengan lapis bulu lebih panjang di leher. Alois Jirásek, yang menulis dalam novel tahun 1884 "*Psohlavci*" mengenai pemberontakan orang Chod pada tahun 1695, menggunakan seekor anjing gembala Bohemia sebagai lambang panji untuk mereka. Penulis Jindřich Šimon Baar menulis tentang "anjing Chod" dari rantau Šumava pada tahun 1923, dengan menggambarkannya sebagai "anjing seimbang dan kuat yang digunakan untuk menjaga dan melindungi dan mengumpulkan lembu".

Selepas Perang Dunia Kedua, baka ini hampir lenyap. Sekumpulan kecil penggemar mengemukakan cadangan pada tahun 1948 untuk mendapatkan pengiktirafan anjing Chod daripada FCI; walau bagaimanapun, terdapat sesetengah perselisihan pendapat mengenai piawaian baka dan usaha tidak lama kemudian diketepikan.

Pada tahun 1984, hakim antarabangsa FCI Jan Findejs dan pakar kinologi Dr. Vilém Kurz bekerjasama untuk mengasaskan anjing gembala Bohemia semula. Iklan diletakkan dalam surat khabar Czech tempatan untuk mencari anjing gembala Bohemia dengan segelintir pemilik yang menampilkan diri. Anjing ditaksir dan dibandingkan dengan dokumen, bahan bertulis, dan lukisan zaman terpelihara. Matlamat utama adalah untuk menternak anjing sihat dengan perangai baik. Pada tahun 1985, perinduk pertama lahir dalam program ini. Pada tahun 2000, buku pembaka ditutup kepada anjing yang tidak berdaftar sebelum ini. Buat masa ini, terdapat ~7300 ekor anjing gembala Bohemia berdaftar.

Walaupun penampilan mereka sedemikian, tiada bukti yang menunjukkan bahawa ia berkaitan dengan anjing gembala Jerman.

### Pengenalan ke Amerika Utara

Di Amerika Utara, kelab mengasaskan piawaian dengan objektif untuk memulakan program pembiakbakaan di Amerika Utara yang dikhususkan untuk amalan terbaik untuk takungan gen sihat dan pelbagai. Pada tahun 2022, salah seorang anggota pengasas kelab dan pemilik empat ekor anjing gembala Bohemia menjadi yang pertama di Amerika Utara yang membiakbakakan dan menyambut kelahiran anak anjing gembala Bohemia di Amerika Syarikat. Enam ekor jantan dan seekor betina dilahirkan di Illinois. Peristiwa ini meletakkan pengenalan baka ini ke Amerika Utara ke tahap baharu. Setakat tahun 2023, kira-kira 100 ekor anjing gembala Bohemia dianggarkan berada di Amerika Utara.

Perinduk pertama di Illinois

Perihal
-------

### Penampilan

Anjing gembala Bohemia
Anjing gembala Bohemia ialah anjing bersaiz sederhana dan berbentuk segi empat tepat yang berdiri setinggi 48–55 sentimeter (19–22 in) pada paras kelasa dan berukuran kira-kira seberat 15–25 kg (33–55 lb). Bulu yang panjang dan tebal dan lapis bulu bawah kaya membolehkannya bertahan dalam cuaca teruk. Warna bulu yang diingini ialah "hitam dan sawo matang". Tubuhnya padat dan berperkadaran baik dengan telinga terletak tinggi-tinggi, kecil, runcing, dan tegak dan garis leher panjang dan anggun. Gaya jalan gemalai, ringan, dan tidak tergesa-gesa ialah salah satu ciri tipikal baka ini.

### Perangai

Anjing gembala Bohemia ialah anjing cergas dan pantas yang hebat sebagai anjing sukan dan anjing peliharaan keluarga serba ada. Dengan pembelajaran pantas dan kemudahlatihan, anjing gembala Bohemia mudah terikat dengan kanak-kanak dan haiwan peliharaan lain. Baka ini tangkas dan mempunyai deria bau tajam yang menjadikannya anjing pencarian dan penyelamatan mahir atau teman hebat untuk orang kurang upaya dan anjing pemerhati cemerlang. Baka ini mempunyai perangai stabil, tenang, dan ramah yang membolehkannya menjadi baik dengan pemilik, keluarganya, dan terutamanya dengan kanak-kanak.

Kesihatan
---------

Anjing gembala Bohemia pada umumnya dianggap sebagai baka sihat dengan sedikit penyakit keturunan, sebahagiannya kerana garis panduan ketat yang diasaskan pada tahun 1990-an oleh kelab baka Czech. Purata jangka hayat ialah 12–14 tahun.

Dalam kebudayaan popular
------------------------

Lencana pengakap Czech
* Siluet anjing gembala Bohemia digunakan pada lencana pertubuhan pengakap Czech Junák.
* Patung anjing terbesar ialah patung anjing gembala Bohemia yang direka bentuk oleh Michal Olšiak dekat dengan kampung Újezd dekat dengan Domažlice di Wilayah Plzeň. Patung itu berukuran hampir setinggi empat meter dan sepanjang lapan meter.

Lihat juga
----------

* Senarai baka anjing
* Anjing gembala Beauce
* Anjing gembala Garafía
* Anjing gembala lama Jerman

Catatan
-------

1. ↑  Jawi: ‏انجيڠ خود‎code: ms is deprecated ‎; Czech: *chodský pes*code: cs is deprecated
2. ↑  Jawi: ‏انجيڠ ݢمبالا بوهيميا‎code: ms is deprecated ‎; bahasa Inggeris: *Bohemian shepherd dog; Bohemian shepherd*code: en is deprecated
3. ↑  Jawi: ‏انجيڠ ݢمبالا چيک‎code: ms is deprecated ‎; bahasa Inggeris: *Czech sheepdog*code: en is deprecated

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Anjing Chod*** |

1. ↑  "Bohemian Shepherd Breed Information: History, Health, Pictures, and more". *www.easypetmd.com* (dalam bahasa Inggeris). Dicapai pada 16 Januari 2024.
2. 1 2 3  Kudrnáčová, Jana (5 Mei 2020). *Chodsky Pes, Bohemian Shepherd* (PDF) (dalam bahasa Inggeris). Seminar Nationaal Erkende Rassen, FCI.
3. 1 2 3 4 5 6 7  Kudrnáčová, Jana (5 Mac 2019). "Všestranný pohodář – to je chodský pes!". *ecanis.cz* (dalam bahasa Czech). Dicapai pada 16 Januari 2024.
4. ↑  "CHODSKY PES". *www.fci.be* (dalam bahasa Inggeris). Dicapai pada 16 Januari 2024.
5. ↑  "FCI-Standard N° 364 CHODSKÝ PES (Bohemian Shepherd Dog)" [Piawaian FCI No. 364 Anjing Chod (Anjing Gembala Bohemia)] (pdf). *Persekutuan Kinologi Antarabangsa* (dalam bahasa Inggeris). Diterjemahkan oleh Hradec Králové. Disemak oleh R. Sporre-Willes. 7 Mei 2019. Dicapai pada 16 Januari 2024.CS1 maint: others (link)
6. ↑  "Bohemian Shepherd Dog Breed Information". *American Kennel Club* (dalam bahasa Inggeris). Dicapai pada 16 Januari 2024.
7. 1 2 3 4 5  "Historie plemene a chovu" [Breed history]. *KLUBU PŘÁTEL CHODSKÉHO PSA, z.s.* (dalam bahasa Czech). Dicapai pada 1 Februari 2024.
8. 1 2 3 4  Hignett, Kelly (5 Julai 2009). "A History of the Chodove People". *From Borderland to Backcounty: Frontier Communities in Comparative Perspective* (dalam bahasa Inggeris).
9. 1 2  Panýrková, Iveta (17 November 2016). "Strážce českých lesů" [Guardian of the Czech Forests]. *ecanis.cz* (dalam bahasa Czech). Dicapai pada 1 Februari 2024.
10. 1 2 3 4 5 6  Guy, Yossi (5 Februari 2022). "Bohemian Rhapsody". *Dog News* (dalam bahasa Inggeris). Dicapai pada 1 Februari 2024.
11. ↑  "SchubertUS Kennel Bohemian Dogs In America". *SchubertUS Kennel Bohemian Dogs In America* (dalam bahasa Inggeris). Dicapai pada 1 Februari 2024.
12. 1 2  "Standard chodského psa" [Tribal Standard]. *KLUBU PŘÁTEL CHODSKÉHO PSA, z.s.* (dalam bahasa Czech). Dicapai pada 1 Februari 2024.
13. ↑  Dobrovolná, Kateřina (15 Mac 2021). "Největší sochu psa najdete na vrchu Hrádek na Domažlicku. Obdivovat ji můžete zvenku i zevnitř" [You can find the largest statue of a dog on the hill Hrádek in Domažlice. You can admire it inside and out]. *Cesky Rozlas [Radio Czech]* (dalam bahasa Czech). Dicapai pada 1 Februari 2024.

| * l
* b
* s
Anjing berasal dari Republik Czech |
| --- |
| Ekstan | 
* Anjing berbintik Czech
* Anjing berjanggut Czech
* Anjing Chod
* Anjing gunung Czech
* Anjing pemburu tikus Praha
* Anjing serigala Czechoslovakia
* Terier Czech

 | Republik Czech |
| Pupus | 
* *Beskydský bundáš*

 |

| * l
* b
* s
Anjing gembala dan penggiring |
| --- |
| 
* Anjing air Sepanyol
* Anjing Armant
* *Blue lacy*
* *Buhund* Norway
* *Can de chira*
* *Can de palleiro*
* *Cane toccatore*
* *Carea castellano-manchego*
* Anjing Chod
* *Collie*
	+ berjanggut
	+ kasar
	+ licin
	+ sempadan
* *Corgi* Wales
	+ Cardigan
	+ Pembroke
* Anjing Fonni
* Anjing gembala
	+ Australia
	+ Basque
	+ Beauce
	+ Belanda
	+ Belgium
	+ Bergamo
	+ Brie
	+ Catalonia
	+ Croatia
	+ Faroe
	+ Garafía
	+ gauco
	+ Iceland
	+ Inggeris
	+ Jerman
	+ katik Amerika
	+ lama Inggeris
	+ lama Jerman
	+ León
	+ Lessinia dan Lagorai
	+ Oropa
	+ Picardie
	+ putih
	+ putih Switzerland
	+ Pyrénées
	+ Shetland
	+ tanah pamah Poland
	+ Wales
* Anjing harimau bintang Catahoula
* *Huntaway*
* *Kelpie* Australia
* Anjing ketua New Zealand
* *King shepherd*
* *Koolie*
* Laika rusa kutub Nenets
* Anjing Lap Finland
* Anjing Lap Sweden
* Anjing lembu
	+ Ardenne
	+ Australia
	+ berekor kontot Australia
	+ Flandre
* Anjing McNab
* *Mudi*
* Anjing penumit Lancashire
* *Puli*
* *Pumi*
* Anjing rusa kutub Lapland
* *Schapendoes*
* *Schipperke*
* Anjing serigala Gigante
* Anjing Serra de Aires
* Anjing Smithfield
* Spits Goth Barat
* Terier Tibet

 |